Boerewors en Klippies by Spele | Nuus24
Boerewors en Klippies by Spele
Johannesburg – Suid-Afrikaners wat Londen tydens die Olimpiese Spele besoek sal 'n plek hê om heen te gaan as hulle huis toe verlang, het die minister van sport, Fikile Mbalula, Maandag gesê.Mbalula het bevestig daar gaan 'n eKhaya-dorpie wees, 'n inisiatief wat begin is by verlede jaar se Wêreldbeker-rugbytoernooi in Nieu-Seeland. Dit bied Suid-Afrikaners gasvryheidsprogram wat plaaslike kos en vermaak insluit."Ons sal boerewors, Klipdrift (brandewyn) en Castle (bier) hê," het Mbalula gesê."Dit sal Suid-Afrika se huis weg van die huis wees."Hy sê Suid-Afrikaners het na die eKhaya-dorpie gegaan nadat die Springbokke teen Australië verloor het in die kwarteindronde van die 2011 rugby-kampioenskappe.Die Nieu-Seelandse skeidsregter Bryce Lawrence word deur baie Suid-Afrikaanse rugby-ondersteuners blameer dat die span verloor het."Toe ons deur Bryce Lawrence (van oorwinning) beroof is, is dit waar ons gegaan het om onsself te troos," het hy gesê."In Londen is eKhaya-dorp die plek om te wees."– Vir die jongste sportnuus volg Nuus24Sport op Twitter